തൃശ്ശൂരില് കല്യാണപ്പിറ്റേന്ന് നവവധു പണവും സ്വര്ണവുമായി കൂട്ടുകാരിക്കൊപ്പം മുങ്ങി നവവരന് ആശുപത്രിയില് ചേര്പ്പ്: വിവാഹത്തിന്റെ അടുത്ത ദിവസം സ്വര്ണാഭരണങ്ങളും പണവുമായി നവവധു കൂട്ടുകാരിക്കൊപ്പം മുങ്ങി. ആറു ദിവസത്തിന് ശേഷം ചേര്പ്പ് പോലീസ് രണ്ടുപേരെയും മധുരൈയില്നിന്ന് കസ്റ്റഡിയിലെടുത്തു. ഒക്ടോബര് 24ന് കല്യാണം കഴിഞ്ഞ പഴുവില് സ്വദേശിയായ ഇരുപത്തിമൂന്നുകാരിയാണ് കൂട്ടുകാരിക്കൊപ്പം പോയത്.ചാവക്കാട് സ്വദേശിയായ ഭര്ത്താവിനൊപ്പം ചേര്പ്പിലെ ബാങ്കിലെത്തിയ വധു, സ്കൂട്ടറിലെത്തിയ കൂട്ടുകാരിയോടൊപ്പം പോകുകയായിരുന്നു. മടങ്ങി വരാതായതോടെ ഭര്ത്താവും ബന്ധുക്കളും പോലീസിനെ സമീപിക്കുകയായിരുന്നു. തുടര്ന്ന് ചേര്പ്പ് ഇന്സ്പെക്ടര് ടി.വി. ഷിബുവിന്റെ നേതൃത്വത്തിലുള്ള പോലീസ് സംഘം നടത്തിയ അന്വേഷണത്തിലാണ് ഇരുവരെയും കണ്ടെത്തിയത്. ഭാര്യയെ കാണാതായതിനു പിന്നാലെ നെഞ്ചുവേദനയെത്തുടര്ന്ന് അവശനായ ഭര്ത്താവ് ആന്ജിയോപ്ലാസ്റ്റി കഴിഞ്ഞ് വിശ്രമത്തിലാണ്.